Den unge danske racerkører Kevin Magnussen har lige nu sin daglige gang på racerbanen Silverstone i England.

Kevin Magnussen er vokset fra Roskilde Ring, og det samme er hans drømme.

- Min drøm med hele det her projekt er vinde verdensmesterskabet, siger Kevin Magnussen.

Læs også : Renault-chef roser Magnussen efter test

Men om drømmen bliver til virklighed, er langt fra kun op til ham. Der er ikke mindre end 500 mænd på det F1-team, som Kevin Magnussen er en del af.

- Det her er toppen af motorsport, siger Kevin Magnussen.

Teamet arbejder i døgndrift på at perfektionere den bil, som de håber, kan sikre ham sejren, og spørger man den teknologiske chef hos Renault Sport F1, Thomas Meyer, er bilen endda vigtigere end føreren.

- Det er 60 procent bil og 40 procent fører. Tidligere var det omvendt, siger han.